ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1737/96 υποβολή: Antonio Tajani (UPE) προς την Επιτροπή (3 Iουλίου 1996)

Θέμα: Εμπορικές συναλλαγές με την Τυνησία στον τομέα του ελαιόλαδου

Επιθυμώ να επαναδιατυπώσω τη γραπτή μου ερώτηση Ε-0470/96 ((ΕΕ C 280 της 25.09.1996, σελ. 33. )) στην οποία απάντησε εξ ονόματος της Επιτροπής ο Επίτροπος κ. Fischler στις 27 Μαρτίου 1996:

λαμβάνοντας υπόψη ότι στις 17.07.1995 υπεγράφη η Ευρωμεσογειακή Συμφωνία μεταξύ ΕΕ και Τυνησίας και ότι στα άρθρα 37 και 38 της εν λόγω συμφωνίας προβλέπονται τα κατάλληλα μέτρα με σκοπό την άρση κάθε μορφής διακρίσεως σε ό,τι αφορά την εμπορία και την ομαλή διεξαγωγή των εμπορικών συναλλαγών ανάμεσα στις δύο πλευρές 7

διαπιστώνοντας ότι πέντε μήνες αργότερα, στις 25.12.1995, το κράτος της Τυνησίας με το Διάταγμα αριθ. 95/2593 θέσπισε την επιβολή έκτακτου τέλους στην εξαγωγή λαδιού που δεν εμπίπτει σε καθεστώς προτιμησιακών διατάξεων θέττοντας εκ των πραγμάτων φραγμό στις εμπορικές συναλλαγές με την Ευρωπαϊκή Ένωση 7

λαμβάνοντας υπόψη ότι η Εθνική Υπηρεσία Λαδιού της Τυνησίας διαχειρίζεται υπό καθεστώς μονοπωλίου τις δασμολογικές ποσοστώσεις στο ελαιόλαδο χωρίς καμμία δυνατότητα πρόσβασης η οποία προβλέπεται εξάλλου από τον Κανονισμό 3463/87 ((ΕΕ L 329 της 20.11.1987, σελ. 3. )) 7 ερωτάται η Επιτροπή κατά πόσο κρίνει σκόπιμο:

1. να διευκολύνει την εξαίρεση των συνεπειών του Διατάγματος αριθ. 95/2593 έναντι των κοινοτικών μόνον επιχειρηματιών 7

2. να εγγυηθεί ότι όταν θα εκλείψουν οι ως άνω συνέπειες δεν θα υπάρξουν γραφειοκρατικά εμπόδια εκ μέρους των αρχών της Τυνησίας εις βάρος των κοινοτικών επιχειρηματιών 7

3. να επαναβεβαιώσει την πρόσβαση με ίσους όρους στο καθεστώς ποσοστώσεων μόνο για τις επιχειρήσεις της ΕΕ.

Απάντηση του κ. Fischler εξ ονόματος της Επιτροπής (16 Ιουλίου 1996)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0998/96 υποβολή: Richard Howitt (PSE) προς την Επιτροπή (26 Απριλίου 1996)

Θέμα: Ευρωπαϊκό Κέντρο Ενημέρωσης στο Έσεξ

Συμφωνεί η Επιτροπή ότι τα υφιστάμενα Ευρωπαϊκά Κέντρα Ενημέρωσης στο Norwich και το Λονδίνο δεν παρέχουν συμβουλευτικές υπηρεσίες σε επιχειρήσεις στο Έσεξ;

Προτίθεται η Επιτροπή να συστήσει Ευρωπαϊκό Κέντρο Ενημέρωσης στο Έσεξ ή να αρχίσει συνομιλίες με την Υπηρεσία Βιβλιοθηκών του κομητειακού συμβουλίου του Έσεξ για να αντικαταστήσει το καθεστώς αναμετάδοσης πληροφοριών που έχει επίσημο καθεστώς Ευρωπαϊκού Κέντρου Ενημέρωσης;

Aπάντηση του κ. Oreja εξ ονόματος της Επιτροπής (13 Ιουνίου 1996)

Τα Ευρωπαϊκά Κέντρα Ενημέρωσης του Norwich και του Λονδίνου έχουν ασφαλώς παράσχει πληροφορίες και συμβουλευτικές υπηρεσίες στις επιχειρήσεις του Έσεξ, ακόμη κι αν, δεδομένου του ενδιαφερόμενου πληθυσμού και των αποστάσεων, αναγνωρίζουν ότι υπάρχει η ανάγκη να συνεργάζονται με εταίρους στα πλαίσια της κομητείας.

Η ίδρυση Ευρωπαϊκών Κέντρων Ενημέρωσης δεν μπορεί να γίνει παρά στο πλαίσιο της ισχύουσας νομοθεσίας και των κατάλληλων διαδικασιών. Η Υπηρεσία Βιβλιοθηκών του κομητειακού συμβουλίου του Έσεξ εκλήθη να έλθει σε επαφή με το Ευρωπαϊκό Κέντρο Ενημέρωσης του Norwich με στόχο να συμμετάσχει στο υπο-δίκτυο του Κέντρου, πράγμα που θα της επέτρεπε τη χρήση του λογότυπου και του ονόματος του δικτύου.
ΓΡΑΠΤΗ ΕΡΩΤΗΣΗ E-0952/96 υποβολή: Viviane Reding (PPE) προς το (29 Απριλίου 1996)

Θέμα: Καταπολέμηση του οικονομικού εγκλήματος

Κατά την 35η σύνοδό της, την 22α Σεπτεμβρίου 1995, η Επιτροπή της Ενώσεως Οικονομικών Υπαλλήλων Ευρώπης διαπίστωσε ότι στον τομέα των άμεσων φόρων «απουσιάζει προφανώς σε όλες τις χώρες η πολιτική βούληση για την αποτελεσματική καταπολέμηση του οικονομικού εγκλήματος και της παραοικονομίας».

Ποιά μέτρα σχεδιάζονται για την αποτελεσματική αντιμετώπιση της απαράδεκτης αυτής καταστάσεως;

Απάντηση (16 Ιουλίου 1996)

Το Συμβούλιο υπενθυμίζει την Αξιότιμη κ. Βουλευτή ότι η καταπολέμηση της φορολογικής απάτης αποτελεί πρωτίστως καθήκον των φορολογικών αρχών των κρατών μελών.

Ωστόσο, όσον αφορά τα νομοθετικά μέτρα που είναι αναγκαία για την καταπολέμηση της διεθνούς φορολογικής απάτης, το Συμβούλιο ενέκρινε το 1977 οδηγία σχετικά με την αμοιβαία συνδρομή των κρατών μελών στον τομέα των άμεσων φόρων ((ΕΕ L 336 της 27.12.1977, σελ. 5. )). Σύμφωνα με τις διατάξεις αυτής της οδηγίας, τα κράτη μέλη μπορούν να ανταλάσσουν όλες τις πληροφορίες που τους επιτρέπουν τον σωστό υπολογισμό των φόρων επί του εισοδήματος και της ακινήτου περιουσίας.

Εξάλλου, οι Υπουργοί ΟΙκονομικών, κατά την άτυπη σύνοδό τους της 13ης Απριλίου 1996 που έγινε στην Βερόνα, συζήτησαν έγγραφο που υπέβαλε η Επιτροπή (("Η φορολογία στην Ευρωπαϊκή Ένωση", έγγρ. SEC(96) 487 τελικό. )) το οποίο, μεταξύ άλλων, εφιστά την προσοχή στην ανάγκη καταπολέμησης της μείωσης των φορολογικών εσόδων που οφείλεται στην παραοικονομία. Οι εργασίες για την ανάπτυξη των ιδεών που περιέχονται στο προαναφερόμενο έγγραφο θα συνεχιστούν στο πλαίσιο ομάδας εργασίας υπό την προεδρία της Επιτροπής, την οποία αποτελούν οι προσωπικοί αντιπρόσωποι των Υπουργών Οικονομικών.
ΓΡΑΠΤΗ ΕΡΩΤΗΣΗ E-1330/96 υποβολή: Ana Miranda de Lage (PSE) και Josep Pons Grau (PSE) προς την Επιτροπή (3 Iουνίου 1996)

Θέμα: Προϋποθέσεις των ΜΚΟ για την πρόσβασή τους σε κοινοτικές χρηματοδοτήσεις

Οι ΜΚΟ κατέστησαν όργανα μεταφοράς τμήματος της κοινοτικής συνεργασίας υπέρ των αναπτυσσόμενων χωρών.

Μολονότι οι αρχικές δράσεις των ΜΚΟ άρχισαν μέσω του κονδυλίου συγχρηματοδότησης από την Γενική Διεύθυνση Ανάπτυξης, σήμερα υπάρχουν πολλά κονδύλια του προϋπολογισμού της ΕΕ στα οποία οι ΜΚΟ έχουν άμεση πρόσβαση.

Η κατάσταση αυτή δημιουργεί σύγχυση όσον αφορά τα ποσοστά συγχρηματοδότησης, τους όρους εργασίας των ΜΚΟ με τις υπηρεσίες της Επιτροπής και τις συμβατικές σχέσεις, πράγμα που αποπροσανατολίζει τις ΜΚΟ όσον αφορά τις διαδικασίες και τις δυνατότητες.

Προβλέπει η Επιτροπή να προβεί σε κάποια εναρμόνιση όσον αφορά τις απαιτούμενες προϋποθέσεις για τις ΜΚΟ προκειμένου να έχουν πρόσβαση σε κοινοτικές χρηματοδοτήσεις; Μπορούν να εναρμονισθούν οι συμβατικές προϋποθέσεις στα κονδύλια του προϋπολογισμού για τις ΜΚΟ της ΓΔ Ι, ΓΔ ΙΑ, ΓΔ ΙΒ, ΓΔ VIII και ECHO;

Απάντηση του κ. Pinheiro εξ ονόματος της Επιτροπής (24 Ιουνίου 1996)

Στον τομέα της πολιτικής συνεργασίας, οι μη κυβερνητικοί οργανισμοί (ΜΚΟ) διαχειρίζονται σημαντικό και αυξανόμενο μέρος των κοινοτικών πόρων και το πεδίο δράσης τους έχει διαφοροποιηθεί. Λόγω του γεγονότος αυτού χρηματοδοτούνται από πολλά κονδύλια του προϋπολογισμού και διατηρούν πολλαπλές σχέσεις με την Επιτροπή.

Αυτός ο ενισχυμένος και διαφοροποιημένος ρόλος δείχνει την αξιολόγηση της εργασίας των ΜΚΟ. Αλλά έχει δημιουργήσει νέες δυσκολίες στον ορθό προσδιορισμό των πραγματικών ΜΚΟ, όσον αφορά τις αρχές που διέπουν τις σχέσεις μεταξύ της Επιτροπής και των ΜΚΟ και όσον αφορά τη συνοχή των διαδικασιών που πρέπει να εφαρμοστούν μέσω των κονδυλίων του προϋπολογισμού στα οποία έχουν πρόσβαση οι ΜΚΟ.

Για τον λόγο αυτό η Επιτροπή, κατόπιν συμφωνίας της επιτροπής σύνδεσης των ΜΚΟ, άρχισε την εξέταση αυτών των ζητημάτων, για να επιτύχει το αναγκαίο ελάχιστο δυνατό συνοχής στη διαχείριση λαμβάνοντας συγχρόνως υπόψη την αναπόφευκτη διαφορά των καταστάσεων και στόχων στους διαφόρους τομείς παρέμβασης. Αυτή η δράση γίνεται σε διαβούλευση και συνεργασία με την επιτροπή σύνδεσης των ΜΚΟ.

Πρέπει να τονιστεί ότι η Επιτροπή δημοσιεύει κάθε χρόνο μία «Συλλογή σχολίων σχετικά με τα κονδύλια του προϋπολογισμού που απευθύνονται στους ΜΚΟ», που περιλαμβάνει τις αναγκαίες πληροφορίες ώστε να μπορούν οι ΜΚΟ να προσδιορίζουν ευκολότερα τους στόχους, τους όρους πρόσβασης, τις διαδικασίες και τα σημεία επαφής για τα διάφορα κονδύλια του προϋπολογισμού.
ΓΡΑΠΤΗ ΕΡΩΤΗΣΗ E-0877/96 υποβολή: Clive Needle (PSE) προς την Επιτροπή (17 Απριλίου 1996)

Θέμα: Ξεχωριστή επισήμανση του μηχανικά παραγόμενου κρέατος

Τον Οκτώβριο του 1994 η Κυβέρνηση του ΗΒ κατέθεσε στην Ευρωπαϊκή Μόνιμη Επιτροπή Τροφίμων έγγραφο με το οποίο προτείνετο ότι το μηχανικά παραγόμενο κρέας πρέπει να θεωρηθεί ότι είναι αρκετά διαφορετικό ώστε να δικαιολογείται η ξεχωριστή επισήμανσή του. Για το θέμα αυτό συμφώνησε η πλειοψηφία των κρατών μελών, αλλά η Επιτροπή δεν έχει καταστήσει ακόμα γνωστή τη γνώμη της.

Θα μπορούσε τώρα η Επιτροπή να δηλώσει ποιά είναι η θέση της για την ξεχωριστή μνεία του μηχανικά παραγόμενου κρέατος στη λίστα των συστατικών που αναφέρονται στις ετικέτες;

Απάντηση του κ. Bangemann εξ ονόματος της Επιτροπής (20 Μαΐου 1996)

Μετά από τη συνεδρίαση της τεχνικής επιτροής για τα τρόφιμα τον Οκτώβριο του 1994, η Επιτροπή συγκάλεσε συνεδριάσεις εμπειρογνωμόνων σε θέματα σήμανσης τροφίμων από τα κράτη μέλη προκειμένου να εξετασθεί η σήμανση μηχανικώς ανακτούμενου κρέατος (MRM). Υπάρχει συμφωνία επί της αρχής ότι η παρουσία του MRM θα πρέπει να αναφέρεται ειδικά στη σήμανση.

Εξακολουθεί ο διάλογος μεταξύ της Επιτροπής και των κρατών μελών όσον αφορά τα καταλληλότερα μέσα επίτευξης του στόχου αυτού.

Η Επιτροπή διαβεβαιώνει ότι Αξιότιμο Μέλος θα ενημερωθεί για το αποτέλεσμα του ως άνω διαλόγου.
ΓΡΑΠΤΗ ΕΡΩΤΗΣΗ E-1020/96 υποβολή: Dominique Baudis (PPE) προς την Επιτροπή (3 Μαΐου 1996)

Θέμα: Η κατάσταση του αστικού πληθυσμού στην πρώην Γιουγκοσλαβία

Για παρά πολλούς μήνες συνεχίζονται οι σφαγές πολιτών.

Το δε Διεθνές Δικαστήριο φαίνεται να συναντά δυσκολίες στην προσπάθειά του για την αναγνώριση των δικαιωμάτων του ανθρώπου.

Μπορεί η Επιτροπή να θέσει ενδεχομένως στη διάθεση του Διεθνούς Δικαστηρίου κάποια μέσα που θα το βοηθήσουν να φέρει εις πέρας την αποστολή του;

Απάντηση του κ. Van den Broek εξ ονόματος της Επιτροπής (28 Μαΐου 1996)

Η Επιτροπή είναι σε θέση να ενημερώσει το Αξιότιμο Μέλος του Κοινοβουλίου ότι, από το 1994, ο κοινοτικός προϋπολογισμός έχει χρηματοδοτήσει προγράμματα για την ενίσχυση του Διεθνούς Δικαστηρίου, συνολικού ύψους 1.644.400 ECU. Τα προγράμματα αυτά περιλαμβάνουν τη νομική υποστήριξη των δικαστών, την παροχή βιβλιοθηκών καθώς και την παροχή προστασίας και συμβουλευτικών υπηρεσιών στους μάρτυρες.
ΓΡΑΠΤΗ ΕΡΩΤΗΣΗ P-1671/96 υποβολή: Angela Sierra Gonzαlez (GUE/NGL) προς την Επιτροπή (12 Iουνίου 1996)

Θέμα: Εκτέλεση του ΕΚΤ στις Καναρίους Νήσους

Μπορεί η Επιτροπή να αναφέρει σε ποιό ύψος ανέρχεται η χρηματοδοτική ενίσχυση του Ευρωπαϊκού Κοινωνικού Ταμείου για τις Καναρίους Νήσους στην Ισπανία και εάν το Ίδρυμα για την Επιμόρφωση και την Απασχόληση που εδρεύει στο Arecife, πρωτεύουσα της νήσου Λανζαρότε, χρηματοδοτείται επίσης από το ΕΚΤ ή από άλλο πρόγραμμα κοινοτικής πρωτοβουλίας;

Μπορεί η Επιτροπή να αναφέρει εάν η εκτέλεση του προϋπολογισμού ανταποκρίνεται στους κανονισμούς εφόσον το μεγαλύτερο μέρος των δαπανών για την πραγματοποίηση των επιμορφωτικών μαθημάτων αφορούσαν έργα υποδομής και μη εκπαιδευτικό προσωπικό;

Απάντηση του κ. Flynn εξ ονόματος της Επιτροπής (5 Ιουλίου 1996)

Σύμφωνα με την απόφαση της Επιτροπής 94/624/ΕΚ της 29ης Ιουνίου 1994 ((ΕΕ L 250 της 26.09.1994. )) που αφορά την έγκριση του κοινοτικού πλαισίου στήριξης για τις περιοχές του στόχου 1 στην Ισπανία για την περίοδο 1994-1999, το ποσό του Ευρωπαϊκού Κοινωνικού Ταμείου (ΕΚΤ) που χορηγήθηκε στο επιχειρησιακό πρόγραμμα της περιοχής των Καναρίων ανέρχεται στα 182,91 εκατ. ECU (τιμές 1994).

Μετά την αναμόρφωση των διαρθρωτικών ταμείων, η Επιτροπή δεν διαθέτει στις Βρυξέλλες συγκεκριμένα στοιχεία γιακάθε παρέμβαση που συγχρηματοδοτεί το ΕΚΤ. Εντούτοις, ζήτησε από τις ισπανικές αρχές (Unidad administradora del FSE, Υπουργείο Εργασίας), να της παράσχουν το συντομότερο δυνατόν τις απαραίτητες πληροφορίες για να είναι σε θέση να απαντήσει το ερώτημα αυτό.
ΓΡΑΠΤΗ ΕΡΩΤΗΣΗ E-1023/96 υποβολή: David Thomas (PSE) προς την Επιτροπή (3 Μαΐου 1996)

Θέμα: Διασυνοριακές αγορές

Βάσει της Ενιαίας Ευρωπαϊκής Πράξης, οι έμμεσοι φόροι επρόκειτο να εναρμονισθούν από την 1η Ιανουαρίου 1993. Η αύξηση στις διασυνοριακές αγορές ιδιαίτερα στη Σουηδία, στη Φινλανδία, στην Ιρλανδία και στο Ηνωμένο Βασίλειο έχει οδηγήσει σε στρεβλώσεις στην αγορά. Ποιά μέτρα προτίθεται να λάβει η Επιτροπή για τη μείωση αυτής της στρέβλωσης;

Απάντηση του κ. Monti εξ ονόματος της Επιτροπής (3 Ιουνίου 1996)

Το άρθρο 99 της συνθήκης ΕΚ προβλέπει την εναρμόνιση της έμμεσης φορολογίας «στο βαθμό που η εναρμόνιση αυτή είναι αναγκαία για να εξασφαλισθεί η εγκαθίδρυση και η λειτουργία της εσωτερικής αγοράς». Το 1987, στο πλαίσιο της προετοιμασίας της για την εσωτερική αγορά, η Επιτροπή πρότεινε πλήρως εναρμονισμένους δασμολογικούς συντελεστές για τις τρεις κύριες κατηγορίες εμπορευμάτων που υπόκεινται σε ειδικούς φόρους κατανάλωσης, δηλ. ορυκτέλαια, οινόπνευμα και προϊόντα καπνού. Η πρόταση αυτή απορρίφθηκε από το Συμβούλιο, επειδή αποτελούσε αναθεωρημένη πρόταση που βασιζόταν σε ελάχιστους συντελεστές και συντελεστές στόχου. Το Συμβούλιο ενέκρινε, τελευταία, ελάχιστους μόνο συντελεστές, οι οποίοι ορίστηκαν σε πολύ χαμηλά επίπεδα. Επειδή βεβαίως σε μια εσωτερική αγορά οι ιδιώτες είναι ελεύθεροι να πραγματοποιούν αγορές όπου επιθυμούν, υπήρχε τότε η πεποίθηση ότι οι δυνάμεις της αγοράς θα συνέβαλαν στη σύγκλιση των συντελεστών. Το αν οι διαδοχικές αλλαγές, όσον αφορά τους τόπους αγοράς, αποτελούν δυσάρεστη συνέπεια ή λογικό αποτέλεσμα της εγκαθίδρυσης της εσωτερικής αγοράς αποτελεί θέμα που επιδέχεται συζήτηση. Θα πρέπει επίσης να σημειωθεί ότι τέτοιες αλλαγές περιορίστηκαν στην περίπτωση της Φινλανδίας και της Σουηδίας δεδομένου ότι αυτές διαπραγματεύθηκαν παρεκκλίσεις που τους επιτρέπουν να επιβάλλουν προσωρινά ποσοτικούς περιορισμούς, όσον αφορά τις ποσότητες εμπορευμάτων που υπόκεινται σε δασμούς, τις οποίες επιτρέπεται να φέρουν μαζί τους οι υπήκοοί τους όταν επιστρέφουν από άλλα κράτη μέλη.

Σύμφωνα με τις σχετικές οδηγίες απαιτείται η επανεξέταση των ελάχιστων συντελεστών κάθε δύο έτη, λαμβανομένων υπόψη της εσωτερικής αγοράς, της πραγματικής αξίας των δασμολογικών συντελεστών και των ευρύτερων στόχων της συνθήκης. Κατά την πρώτη σχετική επανεξέταση δεν διατυπώθηκαν προτάσεις, διενεργήθηκαν, όμως, σημαντικές διαβουλεύσεις με τις διοικητικές υπηρεσίες, τους εκπροσώπους του εμπορικού κλάδου και άλλες ομάδες συμφερόντων. Με τη διαδικασία αυτή, που πλησιάζει στην ολοκλήρωσή της, καταβάλλεται προσπάθεια να αναλυθούν οι διάφοροι στόχοι πολιτικής που είναι δυνατό να έχουν σχέση με τη μελλοντική πολιτική ειδικών φόρων κατανάλωσης. Το Κοινοβούλιο από την πλευρά του συμμετέχει στην εν λόγω διαδικασία και αναμένεται σύντομα η προσφορά του.

Μετά τη διαδικασία διαβουλεύσεων, η Επιτροπή θα εξαγάγει τα συμπεράσματά της και θα διατυπώσει τις προτάσεις της για τη μελλοντική πολιτική ειδικών φόρων κατανάλωσης, κατά την επόμενη επανεξέταση των ελάχιστων συντελεστών, που έχει προγραμματιστεί για το τέλος του τρέχοντος έτους.
ΓΡΑΠΤΗ ΕΡΩΤΗΣΗ E-0802/96 υποβολή: Sebastiano Musumeci (NI) προς την Επιτροπή (3 Απριλίου 1996)

Θέμα: Κρίση της Κ.Γ.Π.

Ερωτάται η επιτροπή να δηλώσει εάν δεν θεωρεί ότι οι συμφωνίες ελευθέρων συναλλαγών για τα γεωργικά προϊόντα, οι οποίες συνήφθησαν τόσο από την Ευρωπαϊκή Ένωση στο σύνολό της όσο και από τα μεμονωμένα κράτη μέλη με τρίτες χώρες, απειλούν να θέσουν σε κρίση ολόκληρη την κοινή Γεωργική Πολιτική και, κατά συνέπεια, το ίδιο το καθεστώς της κοινοτικής προτίμησης 7

Εάν δεν θεωρεί τουλάχιστον περίεργο το γεγονός ότι αυτές οι συμφωνίες ελευθέρων συναλλαγών συνήφθησαν με χώρες των οποίων η γεωργική παραγωγή είναι ανάλογη με εκείνη των μεσογειακών χωρών, των οποίων τα προϊόντα είναι, μεταξύ άλλων, από τα λιγότερο προστατευόμενα και επιδοτούμενα στο πλαίσιο της Κ.Γ.Π. 7

Εάν δεν θεωρεί ανησυχητικό το γεγονός ότι η Ευρωπαϊκή Ένωση πλήττει, με τέτοιου είδους συμφωνίες, κυρίως εκείνες τις γεωργικές οικονομίες οι οποίες ήδη πάσχουν από έλλειψη υποδομής και προβολής, και των οποίων το χαρακτηριστικό γνώρισμα είναι η μικρομεσαία διάσταση, πράγμα πολύ σημαντικό για την προστασία τόσο του οικοσυστήματος όσο και της κοινωνικοπολιτιστικής παράδοσης και ταυτότητας;.

Απάντηση του κ. Fischler εξ ονόματος της Επιτροπής (10 Μαΐου 1996)

Εκτός από τη συμμετοχή στην πολυμερή εμπορική διαδικασία μέσω της συμμετοχής της στην GATT (γενική συμφωνία δασμών και εμπορίου), η Κοινότητα διατήρησε και ανέπτυξε έναν αριθμό πολυμερών εμπορικών συμφωνιών. Μετά την επιτυχή περάτωση του πολυμερούς Γύρου του Ουρουγουάης, η Κοινότητα επιδιώκει να βελτιώσει και να διευρύνει την έκταση εφαρμογής των πολυμερών εμπορικών συμφωνιών.

Κατά την εξέταση του εμπορίου των γεωργικών προϊόντων, πρέπει να έχουμε υπόψη μας ότι όχι μόνο η Κοινότητα είναι ο μεγαλύτερος εισαγωγέας αλλά είναι και ο δεύτερος στον κόσμο μεγαλύτερος εξαγωγέας τέτοιων προϊόντων.

Κατά την διαπραγμάτευση των εμπορικών συμφωνιών η Επιτροπή και, κατά την έγκριση των αποτελεσμάτων το Συμβούλιο, θα λάβει κατάλληλα υπόψη τους κοινωνικο-οικονομικούς παράγοντες που ανέφερε το Αξιότιμο Μέλος του Κοινοβουλίου. Ιδίως, το 1992, το Συμβούλιο ενέκρινε μια σειρά μεταρρυθμίσεων στην κοινή οργάνωση αγοράς και μια σειρά συνοδευτικών μέτρων με σκοπό την προστασία της ιδιαιτερότητας της ευρωπαϊκής γεωργίας και του αγροτικού κόσμου.

Για έναν περιορισμένο αριθμό γεωργικών τομέων που καλύπτονται από τις μεταρρυθμίσεις του 1992 (ιδιαίτερα το ρύζι, τα οπωροκηπευτικά και τον οίνο), η Επιτροπή παρουσίασε πρωτοβουλίες για την συνέχιση της διαδικασίας μεταρρύθμισης του 1992. Στην περίπτωση του Βελγίου, το Συμβούλιο ενέκρινε τις προτάσεις μεταρρύθμισης τον Δεκέμβριο του 1995. Για τους άλλους τομείς, οι συζητήσεις συνεχίζονται.
ΓΡΑΠΤΗ ΕΡΩΤΗΣΗ E-1260/96 υποβολή: Amedeo Amadeo (NI) προς την Επιτροπή (24 Μαΐου 1996)

Θέμα: Οι τιμές των προϊόντων που προσφέρονται στους καταναλωτές

Σήμερα, το ζήτημα της ένδειξης της τιμής πώλησης των προϊόντων ρυθμίζεται από δύο οδηγίες, την οδηγία 79/581/ΕΟΚ ((ΕΕ L 158, 26.6.1979, σελ. 19 )) για τα τρόφιμα και την οδηγία 88/314/ΕΟΚ ((ΕΕ L 142, 9.6.1988, σελ. 19 )) για τα υπόλοιπα. Οι οδηγίες αυτές καθιερώνουν την γενική υποχρέωση αναγραφής της τιμής ανά μονάδα μετρήσεως για τα προσυσκευασμένα σε προκαθορισμένες ποσότητες προϊόντα, με προσωρινή εξαίρεση ορισμένων κατηγοριών προϊόντων. Η μεταβατική περίοδος η οποία θα έληγε στις 6 Ιουνίου 1995, παρατάθηκε πρόσφατα για δύο χρόνια, ύστερα από πρόταση της Επιτροπής (οδηγία 95/58/ΕΚ ((ΕΕ L 299, 12.12.1995, σελ. 11 ))).

Υπό τα δεδομένα αυτά, ζητείται από την Επιτροπή να εξεύρει τα κατάλληλα μέσα ώστε η προθεσμία των δύο χρόνων που δόθηκε για τη συμμόρφωση στη νέα οδηγία να αρχίσει από την ημερομηνία δημοσίευσης και όχι από τις 7 Ιουνίου 1995.

Επίσης, θα πρέπει να ληφθούν μέτρα ώστε να υποχρεωθούν τα κράτη μέλη να ενσωματώσουν την οδηγία στην εθνική νομοθεσία τους εντός εξαμήνου από τη δημοσίευσή της.

Απάντηση της κ. Bonino εξ ονόματος της Επιτροπής (20 Ιουνίου 1996)

Ο κ. βουλευτής εκφράζει εκ νέου τις ανησυχίες που διατύπωσε το Κοινοβούλιο στην τροπολογία 21, η οποία εγκρίθηκε στις 18 Απριλίου 1996 ((ΕΕ C 141, 13.5.1996. )) σχετικά με την πρόταση της Επιτροπής για την προστασία των καταναλωτών στην ένδειξη των τιμών των προϊόντων που προσφέρονται στους καταναλωτές ((ΕΕ C 260, 5.10.1995. )). Όπως ζήτησε το Κοινοβούλιο, η Επιτροπή ετοιμάζει τροποποιημένη πρόταση που θα διαβιβαστεί σύντομα στο Κοινοβούλιο.

Η Επιτροπή θεωρεί ότι η περίοδος των έξι μηνών μετά τη δημοσίευση δεν είναι αρκετή για να μεταφέρουν τα κράτη μέλη την οδηγία στο εθνικό δίκαιο.
ΓΡΑΠΤΗ ΕΡΩΤΗΣΗ E-1365/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων από την δημοσιονομική θέση Β7-702 (Δικαιώματα του ανθρώπου και δημοκρατία στις αναπτυσόμενες χώρες), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Απάντηση του κ. Pinheiro εξ ονόματος της Επιτροπής (21 Ιουνίου 1996)

Κάθε χρόνο δημοσιεύεται έκθεση σχετικά με την εφαρμογή του ψηφίσματος του Συμβουλίου και της συνεδρίασης των κρατών μελών στο πλαίσιο του Συμβουλίου για τα δικαιώματα του ανθρώπου, τη δημοκρατία και την ανάπτυξη, που υιοθετήθηκε στις 2 Νοεμβρίου 1991, και αυτή η έκθεση τίθεται στη διάθεση του Κοινοβουλίου. Περιέχει λεπτομερή κατάλογο των σχεδίων που χρηματοδοτούνται στα αντίστοιχα έτη, και αναφέρονται οι οργανισμοί. Οι αιτούμενες πληροφορίες σχετικά με το κεφάλαιο Β7-522 βρίσκονται εύκολα σ'αυτήν την έκθεση.

Εν πάση περιπτώσει, ένας κατάλογος που περιέχει μία περιγραφή των οργανισμών που χρηματοδοτήθηκαν από το κεφάλαιο Β7-522 το 1995, αποστέλλεται απευθείας στο Αξιότιμο Μέλος και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ P-1137/96 υποβολή: Carl Lang (NI) προς την Επιτροπή (3 Μαΐου 1996)

Θέμα: Συμπληρωματικά καθεστώτα κοινωνικής προστασίας

Το Δικαστήριο των Ευρωπαϊκών Κοινοτήτων εξέδωσε στις 26 Μαρτίου 1996 απόφαση σχετικά με το πεδίο εφαρμογής της οδηγίας 92/49/ΕΟΚ ((ΕΕ L 228 της 11.08.1992, σελ. 1 )) του Συμβουλίου (πρωτασφάλιση εκτός της ασφάλειας ζωής). Με την απόφαση αυτή αποκλείονται σαφώς τα νόμιμα καθεστώτα κοινωνικής ασφάλισης από αυτό το πεδίο εφαρμογής. Εντούτοις, όπως είχε διατυπωθεί η προδικαστική ερώτηση που υπήρξε η αφορμή για την απόφαση αυτή, άφηνε στο περιθώριο ένα σημαντικό τομέα της κοινωνικής ασφάλισης ήτοι τα συμπληρωματικά καθεστώτα.

Κεντρικό θέμα σχετικώς φαίνεται πως είναι ο ορισμός, στο κοινοτικό δίκαιο, της έννοιας του νομίμου καθεστώτος κοινωνικής ασφάλισης: καλύπτει ή όχι τα υποχρεωτικά συμπληρωματικά καθεστώτα; Καλύπτει τα συμπληρωματικά καθεστώτα στην περίπτωση των συλλογικών συμβάσεων (περίπτωση της Γαλλίας);

Απάντηση του κ. Flynn εξ ονόματος της Επιτροπής (12 Ιουνίου 1996)

Στο πλαίσιο των διαφόρων νομικών μέσων που εγκρίνει το Συμβούλιο, τα οποία αφορούν τον τομέα της κοινωνικής προστασίας (καν. (ΕΟΚ) αριθ. 1408/71 ((ΕΕ L 149 της 05.07.1971 7 επικυρωμένη έκδοση, ΕΕ C 325 της 10.12.1992 )) και 574/72 ((ΕΕ L 74 της 27.03.1972 7 επικυρωμένη έκδοση, ΕΕ C 325 της 10.12.1992 )) - κοινωνική ασφάλιση των διακινούμενων εργαζομένων, οδηγίες 79/7/ΕΟΚ ((ΕΕ L 6 της 10.01.1979 )) - ίση μεταχείριση ανδρών και γυναικών, νομικά καθεστώτα και 86/378/ΕΟΚ ((ΕΕ L 225 της 12.08.1996 )) - ίση μεταχείριση ανδρών και γυναικών, συμπληρωματικά ή επαγγελματικά καθεστώτα) και υπό το φως της νομολογίας του Ευρωπαϊκού Δικαστηρίου, αναπτύχθηκε μια κοινοτική αρχή που συνίσταται στο να θεωρεί ουσιαστικά ως νομικό καθεστώς κοινωνικής ασφάλισης, τα άμεσα θεσπιζόμενα καθεστώτα κοινωνικής ασφάλισης και κανόνες μέσω νόμων, τα οποία ανταποκρίνονται στην αρχή της αλληλεγγύης και είναι υποχρεωτικά εφαρμόσιμα στις γενικές κατηγορίες εργαζομένων ή επαγγελματιών κράτους μέλους. Αυτή η έννοια εξαιρεί κάθε στοιχείο συζήτησης στο πλαίσιο της επιχείρησης ή του ενδιαφερόμενου επαγγελματικού κλάδου.

Αντίθετα, επαγγελματικό καθεστώς το οποίο θα είχε ως αντικείμενο τη συμπλήρωση των καθορισμένων παροχών από νομικό καθεστώς υποχρεωτικής κοινωνικής ασφάλισης, δεν θα αποτελούσε νομικό καθεστώς κοινωνικής ασφάλισης, προερχόμενο από συλλογική σύμβαση ή νομοθετικό μέτρο.

Κατ' αρχήν, το γενικό καθεστώς κοινωνικής ασφάλισης που ισχύει στη Γαλλία ανταποκρίνεται στο νομικό καθεστώς του κοινοτικού δικαίου.
ΓΡΑΠΤΗ ΕΡΩΤΗΣΗ E-1353/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Kοινοτικές επιχορηγήσεις προς συλλόγους, μη κυβερνητικές οργανώσεις και διάφορους οργανισμούς

Για τη θέση B7-5014 (κοινοτική ενίσχυση στις μη κυβερνητικές οργανώσεις που παρεμβαίνουν στο Βιετνάμ) δύναται η Επιτροπή των Ευρωπαϊκών Κοινοτήτων να γνωστοποιήσει τον πλήρη κατάλογο των συλλόγων, μη κυβερνητικών οργανώσεων ή οργανισμών που λαμβάνουν κοινοτικές επιχορηγήσεις καθώς και το ακριβές ποσό αυτών των επιχορηγήσεων κατά το τελευταίο λήξαν οικονομικό έτος;

Απάντηση του κ. Μarin εξ ονόματος της Επιτροπής (24 Ιουνίου 1996)

Ο ακόλουθος πίνακας δείχνει τα σχέδια των μη κυβερνητικών οργανισμών που χρηματοδοτήθηκαν από το κονδύλιοΒ7-5014 του προϋπολογισμού το 1995:

>TABLE>